Page:Mournful tragedy of Gill Morice.pdf/4

(4) And when he came to Broken-brigg,

he bent his bow and ſwam;

And when he came to graſs growing,

ſet down his feet and ran.

And when he came to Barnard's ha',

wou'd neither chap nor ca',

But ſet his bent bow to his breaſt,

and lightly lap the wa'.

He wou'd tell nae man his errand,

tho' two ſtood at she gate,

But ſtraight into the ha' he came,

whar girt folks ſat at meat.

Hail! hail! my gentle Sire and Dame!

my meſſage winna wait;

Dame ye maun to the Green-wood gang,

before that it be late;

Ye're bidden take this gay mantle,

it's a' gowd but the hem;

Ye maun go to the good Groen-woodGreen-wood [sic],

e'en by yourſel' alane:

And there is a fine ſilken ſark,

your ain hand ſew'd the ſleeve;

Ye maun come ſpeak with Gill Morice,

ſpeir nae bauld Baron's leave.

The Lady ſtamped wi' her foot,

and winked wi' her e'e,

But a' that ſhe cou'd ſay or do,

forbidden he wad nae be.